**NOV PROJEKT DigCom PP**

|  |  |  |
| --- | --- | --- |
| A black background with white text  Description automatically generated | A blue and white logo  Description automatically generated | A blue and black logo  Description automatically generated |

V okviru javnega razpisa *»Razvoj digitalnih kompetenc in temeljnih znanj računalništva in informatike 2024 – 2026«* v okviru Ministrstva RS za vzgojo in izobraževanje ter Evropske Unije – NextGenerationEU je Fakulteta za naravoslovje in matematiko Univerze v Mariboru pridobila projekt **Digitalne kompetence za področje posebnih potreb (DigComp PP)**. Projekt se bo izvajal z namenom krepitve digitalnih kompetenc učencev s posebnimi potrebami.

**Namen projekta** DigComp PP je razviti in implementirati prilagojene programe, ki bodo izboljšali digitalne veščine učencev s posebnimi potrebami. S tem bodo učenci bolje pripravljeni na izzive digitalne dobe, kar jim bo omogočilo enakopravnejše sodelovanje v digitalni družbi. Uvedba novih, prilagojenih učnih metod in tehnologij bo prispevala k boljšim učnim rezultatom in večji vključenosti učencev s posebnimi potrebami v učni proces.

Projekt vključuje tudi izobraževanje in usposabljanje učiteljev ter drugih strokovnih delavcev za učinkovito uporabo novih digitalnih orodij in metodologij. Tako bodo lahko bolje podpirali učence s posebnimi potrebami. V okviru projekta bodo razviti in implementirani prilagojeni izobraževalni programi, ki bodo vključevali sodobna digitalna orodja in vsebine, posebej prilagojene potrebam učencev s posebnimi potrebami.

**Vodja projekta:** dr. Boris Aberšek

**Člani projektnega tima na FNM UM:** dr. Andrej Flogie, dr. Maja Kerneža, asist. Dejan Zemljak, Maja Vičič Krabonja

**Konzorcijski partnerji projekta:** Univerza v Mariboru (Fakulteta za naravoslovje in matematiko), Univerza na Primorskem (Pedagoška fakulteta) ter devet VIZov:

* Osnovna šola Glazija
* II. Osnovna šola Žalec
* VIZ III. Osnovna šola Rogaška Slatina
* Vrtec Otona Župančiča Slovenska Bistrica
* Center Gustava Šiliha Maribor
* Osnovna šola Minke Namestnik – Sonje Slovenska Bistrica
* Osnovna šola dr. Ljudevita Pivka
* Center za vzgojo, izobraževanja in usposabljanje Velenje
* Osnovna šola Muta

